คือ ก่อนหน้านี้ไอมาประมาณ3อาทิตย์ แล้วพอไอน้อยลงก็รู้สึกปวดหูมาก ผ่านไปคืนนึงรู้สึกว่าหูอื้อๆตื้อๆ อยากทราบว่าเกิดจากอะไรแล้วจะหายมั้ย เป็นมา3วันแล้วค่ะ
สวัสดีค่ะ อาการหูอื้อ ปวดหูนั้นอาจจะเกิดจากหูอักเสบหรือติดเชื้อที่อาจเกิดจากภายในหูเอง หรือเกิดตามหลังการติดเชื้อในทางเดินหายใจอื่นๆเช่นที่คอหรือโพรงจมูกที่ลามมาได้ สาเหตุอื่นๆเช่นการอยู่ในที่เสียงดังเกินไปติดต่อกันนานๆ ผลข้างเคียงการใช้ยาบางชนิด เยื่อแก้วหูทะลุจากอุบัติเหตุ หรือมีเนื้องอกในหูชั้นใน เป็นต้นเบื้องต้นไม่เอาอะไรไปแคะแกะเกาในหูเอง ไม่เอาน้ำฉีดล้างโดยตรง ไม่ไปว่ายน้ำถ้าไปควรใช้ที่อุดหู หลีกเลี่ยงสถานที่เสียงดังหากยังปวดหูมากขึ้นเรื่อยๆ ได้ยินไม่ชัด มีน้ำหนองไหลจากหูหรือมีไข้ร่วมด้วย ควรรีบไปพบแพทย์ ซึ่งถ้าเป็นหูติดเชื้อควรได้รับยาฆ่าเชื้อด้วยจึงจะหายขาดค่ะ